محترم والدین/ سرپرست،

پچھلے ہفتے ہم نے طلباء کو ذاتی طور پر حاضر ہوکر (اسکول میں) سیکھنے سے ورچوئل (virtual) سیکھنے (گھر میں) یا ورچوئل (گھرمیں) سیکھنے سے ذاتی طور پر حاضر ہوکر (اسکول میں) سیکھنےکی درخواست دینےکے آخری موقع کے حوالے سے [تازہ ترین معلومات](https://www.tdsb.on.ca/News/Article-Details/ArtMID/474/ArticleID/1585/Elementary-Switching-Update---January-29-2021) شیئرکیں۔ ہم نے ان خاندانوں کیلئے **اس تبدیلی (switching)کے حتمی موقع کے ساتھ آگے بڑھنے**کا فیصلہ کیا ہے، جنہوں نے دسمبر سوئچنگ سروے میں دلچسپی ظاہرکی تھی اورصرف وہاں جہاں جگہ دستیاب ہو۔   
  
آپ کو یہ ای میل اس لئے موصول ہو رہی ہےکیونکہ آپ نے اپنےبچےکیلئے تبدیلی کی درخواست کی ہے۔ اس ہفتےکے آغاز میں، اسکولوں نے تبدیلی کی درخواستوں کی تصدیق کیلئے خاندانوں سے رابطہ کیا تھا۔ اگر آپ نے ابھی تک اپنے بچےکے اسکول سے براہِ راست نہیں سُنا ہے، تو براہِ مہربانی پرنسپل سے رابطہ کریں تاکہ اس بات کو یقینی بنایا جاسکے کہ آپ کی تبدیلی کی درخواست ان کی حتمی فہرست میں شامل ہے۔

اگلے مرحلےکے طور پر، اسکول اس بات کا تعین کرنےکیلئےکام کریں گےکہ آیا کلاس روم میں ایک مناسب جگہ (یا تو ذاتی طور پر حاضر ہو سیکھنے یا ورچوئل سیکھنےکیلئے) ہرطالبعم کیلئے دستیاب ہے۔ اگرچہ ہم زیادہ سے زیادہ درخواستوں کو مکمل کرنےکیلئے پُرعزم ہیں، لیکن تمام درخواستوں کیلئےگنجائش نکالنا ممکن **نہیں** ہوگا۔ ٹورانٹو پبلک ہیلتھ کے حالیہ اعداد و شمار کی بنیاد پر، ایسے طلباء کو ترجیح دی جائےگی جو ایسے محلوں میں رہتے ہیں جوکووِڈ-19کے زیادہ خطرے میں ہیں۔

خاندانوں کیلئے یہ سمجھنا ضروری ہےکہ ذاتی طور پر حاضر ہوکر (اسکول میں) سیکھنے سے ورچوئل سیکھنے میں اور ورچوئل سیکھنے سے ذاتی طور پر حاضر ہوکر (اسکول میں) سیکھنے میں تبدیلی کا نتیجہ آپ کے بچےکیلئے اساتذہ اورکلاس میں تبدیلی کی صورت میں نکلےگا۔ ذاتی طور پر حاضر ہوکر تعلیم حاصل کرنے والے تمام طلباء اپنے ہوم اسکول میں پڑھیں گے۔

مزید برآں، جبکہ کچھ طلباء جو ورچوئل سیکھنےکی طرف تبدیلی کر رہے ہیں انہیں ایلیمینٹری ورچوئل اسکول میں رکھا جائےگا، دوسروں کو مقامی طور پر اپنے ہوم اسکول کے ذریعے ورچوئل تعلیم دی جائےگی۔ یہ ایک اسکول سے دوسرے اسکول میں مختلف طریقے سے فراہم کی جائےگی، اس کا انحصار آپ کے بچےکے ہوم اسکول کے قائم کردہ مقامی حل پر ہے۔

ایک مقررہ " تبدیلی کی تاریخ" نہیں ہوگی کیونکہ طلباء کی منتقلیاں فروری کے دوران کچھ وقت میں ہوں گی۔ آپ کے بچےکے بارے میں مخصوص معلومات اور تفصیلات پرنسپل آپ کے ساتھ براہِ راست شیئرکریں گے۔ خاندانوں کو ان کی تبدیلی کی درخواست کے اسٹیٹس کے بارے میں ان کے ہوم اسکول کے پرنسپل بروز جمعہ، 12 فروری کو دن کے آخر تک آگاہ کریں گے۔

تبدیلی کے اس پیچیدہ عمل سےگزرنےکے دوران ہم آپ کے رواں صبرکیلئے آپ کا شکریہ اداکرتے ہیں۔ اگر آپ کےکوئی سوالات ہیں، تو براہِ مہربانی اپنے بچےکے ہوم اسکول کے پرنسپل سے بات کریں۔

مزید معلومات اور سوالات و جوابات کیلئے، براہِ مہربانی [تبدیلی کے ویب پیج](https://www.tdsb.on.ca/In-Person-Learning/Learning-and-Instruction/Switching-Between-In-Person-Learning-and-Virtual-Learning) پر جائیں۔